ওই আবাসনের বাসিন্দা সীতাংশু হালদারের কথায়, ‘‘রেখাকে এই মুহূর্তে কোনও মানসিক রোগের চিকিৎসার জায়গায় রাখার প্রয়োজন। আমরা আবাসনের তরফ থেকে সেই ব্যবস্থা করার জন্য পুলিশ ও স্থানীয় কাউন্সিলরের কাছে আবেদন করব।’’ এদিন সকালে আনন্দপুর থানা থেকে শুরু করে দুপুরে এন আর এস মেডিক্যাল কলেজের মর্গ এমনকী, কেওড়াতলা শ্মশানেও রেখাকে দেখে ভিড় জমেছে। এদিন পুতুল দেহের ময়নাতদন্ত হয়। আনন্দপুর থানার ওসি মিলন দাস রেখাকে দুপুরে মাছ-ভাত খাইয়েছেন। কিনে দিয়েছেন চকোলেট, জলের বোতল।